8. การจัดการ

1.  โครงสร้างการจัดการ

-   ลำดับสายการทำงานภายในองค์กร

1.  ผู้ถือหุ้น

2.  ประธานกรรมการบริษัท

3.  คณะกรรมการบริษัท

4.  คณะกรรมการตรวจสอบ

5.  ประธานกรรมการบริหาร

6.  คณะกรรมการบริหาร

7.  กรรมการผู้จัดการ

8.  ผู้อำนวยการโรงพยาบาล

9.  รองผู้อำนวยการฝ่าย

10. ผู้ช่วยผู้อำนวยการ

11. หัวหน้าฝ่าย

12. หัวหน้าแผนก

13. พนักงานเจ้าหน้าที่

8.2 การสรรหา กรรมการและผู้บริหาร

บริษัทฯได้ถือกำหนดนิยามกรรมการ ไว้ดังนี้.-

-   กรรมการที่เป็นผู้บริหาร หมายถึง กรรมการที่มีส่วนร่วมในการบริหารงาน
    และได้รับเงินค่าตอบแทนเป็นประจำทุกเดือน ในรูปของเงินเดือนหรือค่าตอบแทนอื่น ๆ

-   กรรมการอิสระ ได้ถือตามหลักเกณฑ์ของคณะกรรมการกำกับหลักทรัพย์และตลาดหลักทรัพย์
    ดังนี้.-

1.  ถือหุ้นไม่เกินร้อยละ 5 ของจำนวนหุ้นที่ชำระแล้วของบริษัท , บริษัทย่อย , บริษัทร่วม ,
    บริษัทที่เกี่ยวข้อง รวมถึงหุ้นที่ถือโดยบุคคลที่เกี่ยวข้องกัน

2.  ไม่เป็นลูกจ้าง พนักงาน หรือที่ปรึกษาที่ได้รับเงินเดือนประจำจากบริษัท , บริษัทย่อย ,
    บริษัทร่วม, บริษัทที่เกี่ยวข้อง และผู้ถือหุ้นรายใหญ่หรือผู้มีอำนาจควบคุม

3.  ไม่เป็นบุคคลที่เกี่ยวข้อง หรือเป็นญาติสนิทกับผู้บริหาร ผู้ถือหุ้นรายใหญ่ หรือผู้มีอำนาจควบคุม

4.  ไม่มีความสัมพันธ์ทางธุรกิจหรือผลประโยชน์ใด ๆ กับบริษัท , บริษัทย่อย , บริษัทร่วม ,
    บริษัทที่เกี่ยวข้อง ในลักษณะที่อาจเป็นการขัดขวางการใช้วิจารณญาณอย่างอิสระ
    และไม่มีลักษณะอื่นใดที่ทำให้ไม่สามารถให้ความเห็นได้อย่างอิสระเกี่ยวกับการดำเนินงานของบริษัท

-   กรรมการที่ไม่ได้เป็นผู้บริหาร หมายถึง
    กรรมการที่ไม่เข้าตามนิยามของกรรมการที่เป็นผู้บิรหาร และ กรรมการอิสระ

8.2.1 กรรมการบริษัท

-   การสรรหากรรมการ

  เนื่องจากบริษัทยังไม่มีการจัดตั้งคณะกรรมการสรรหา คณะกรรมการบริษัทจะเป็นผู้

สรรหากรรมการ โดยพิจารณาจากคุณสมบัติ,ประสบการณ์
และผลการปฏิบัติงานในฐานะกรรมการที่ผ่านมาและนำเสนอรายชื่อต่อคณะกรรมการบริษัท
เพื่อพิจารณาก่อนนำเสนอต่อที่ประชุมผู้ถือหุ้นพิจารณา

-   จำนวนกรรมการ

  คณะกรรมการบริษัทมีจำนวนไม่น้อยกว่า 5 คน ทั้งนี้ กรรมการไม่น้อยกว่ากึ่งหนึ่ง

ของจำนวนกรรมการทั้งหมดต้องมีถิ่นที่อยู่ในราชอาณาจักร
ในการประชุมสามัญประจำปีทุกครั้งให้กรรมการออกจากตำแหน่งหนึ่งในสาม
กรรมการซึ่งพ้นจากตำแหน่งตามวาระ อาจได้รับเลือกตั้งเข้ามาเป็นกรรมการใหม่ได้
และในการประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะครบองค์ประชุม

-   การเลือกตั้งกรรมการโดยที่ประชุมผู้ถือหุ้น ตามหลักเกณฑ์ดังนี้

    1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

    2.  ในการเลือกกรรมการ
        อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
        หรือคราวละหลายคนรวมกันเป็นคณะ ตามแต่ที่ประชุมผู้ถือหุ้นจะเห็นสมควร
        แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีทั้งหมด
        จะแบ่งคะแนนแก่คนใด หรือคณะใด มากน้อยเพียงใดไม่ได้ หรือด้วยวีธีการอื่นใดไม่ได้

    3.  การออกเสียงลงคะแนนเลือกตั้งกรรมการให้ใช้เสียงข้างมาก
        หากมีคะแนนเสียงเท่ากันให้ผู้เป็นประธานที่ประชุมเป็นผู้ออกเสียงชี้ขาด

-   การพ้นจากตำแหน่ง

1.  ตาย

2.  ลาออก

3.  ขาดคุณสมบัติ หรือมีลักษณะต้องห้ามตามกฏหมายว่าด้วยบริษัทมหาชนจำกัด

4.  ที่ประชุมผู้ถือหุ้นลงมติให้ออก

5.  ศาลมีคำสั่งให้ออก

    -   การถอดถอน

  เมื่อผู้ถือหุ้นมีมติให้กรรมการออก ด้วยคะแนนเสียงไม่น้อยกว่า 3 ใน 4
  ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นซึ่งมาประชุม
  และมีสิทธิออกเสียง

-   สิทธิในการลงคะแนน

  กรรมการคนหนึ่งมีเสียงหนึ่งในการลงคะแนน
  เว้นแต่กรรมการซึ่งมีส่วนได้เสียในเรื่องใดจะไม่มีสิทธิออกเสียงในเรื่องนั้น
  กับไม่มีส่วนร่วมในการพิจารณาและหรือลงมติในรายการดังกล่าว

8.2.2 กรรมการตรวจสอบ

คณะกรรมการบริษัทเป็นผู้แต่งตั้งประธานกรรมการตรวจสอบและกรรมการตรวจสอบ
โดยกรรมการตรวจสอบจำนวน 1 คนเป็นผู้มีความรู้และประสบการณ์ด้านการเงินและบัญชี
รวมถึงมีความรู้เกี่ยวกับเหตุการณ์ที่มีผลกระทบต่อการเปลี่ยนแปลงของงบการเงิน
โดยกรรมการตรวจสอบทั้ง 3 ท่านล้วนเป็นกรรมการอิสระทั้งหมด

8.2.3 กรรมการบริหาร

คณะกรรมการบริษัทเป็นผู้แต่งตั้งประธานกรรมการบริหาร และกรรมการบริหาร
เพื่อทำหน้าที่บริหารกิจการให้เป็นไปตามนโยบายและเป้าหมายที่คณะกรรมการบริษัทกำหนดไว้

ผู้บริหารของบริษัท

-   คณะกรรมการของบริษัท

+---+---------------+--------------+----------------------------------+
|   | ชื่อ            |              | ตำแหน่ง                           |
+---+---------------+--------------+----------------------------------+
| 1 | นายแพทย์บรรลุ   | ศิริพานิช       | ประธานกรรมการ (กรรมการอิสระ)      |
| . |               |              |                                  |
+---+---------------+--------------+----------------------------------+
| 2 | นายแพทย์พงษ์พัฒน์ | ปธานวนิช      | รองประธานกรรมการ                 |
| . |               |              |                                  |
+---+---------------+--------------+----------------------------------+
| 3 | นายประเสริฐ    | เจนศิริวานิช    | ประธานกรรมการตรวจสอบ             |
| . |               |              | (กรรมการอิสระ)                    |
+---+---------------+--------------+----------------------------------+
| 4 | นายแพทย์วิญญู    | เอี่ยมชีรางกูร   | กรรมการ                          |
| . |               |              |                                  |
+---+---------------+--------------+----------------------------------+
| 5 | นายแพทย์สิทธา   | พิทักษ์อรรณพ    | กรรมการ                          |
| . |               |              |                                  |
+---+---------------+--------------+----------------------------------+
| 6 | นายแพทย์อิทธิ    | ฉันศิริกาญจน    | กรรมการ                          |
| . |               |              |                                  |
+---+---------------+--------------+----------------------------------+
| 7 | นายคงธน       | สฤษฏ์วานิช     | กรรมการ                          |
| . |               |              |                                  |
+---+---------------+--------------+----------------------------------+
| 8 | นางสมนึก       | วิริยะวงศ์      | กรรมการ                          |
| . |               |              |                                  |
+---+---------------+--------------+----------------------------------+
| 9 | นางวรรณี       | ประดิษฐยนต์    | กรรมการ                          |
| . |               |              |                                  |
+---+---------------+--------------+----------------------------------+
| 1 | นายธีรศักดิ์      | เอี่ยมชีรางกูร   | กรรมการ                          |
| 0 |               |              |                                  |
+---+---------------+--------------+----------------------------------+
| 1 | แพทย์หญิงสุวรรณา | ชูพิศาลยโรจน์   | กรรมการ                          |
| 1 |               |              |                                  |
| . |               |              |                                  |
+---+---------------+--------------+----------------------------------+
| 1 | นายธีรเดช      | ตังเดชะหิรัญ    | กรรมการ (กรรมการอิสระ)            |
| 2 |               |              |                                  |
| . |               |              |                                  |
+---+---------------+--------------+----------------------------------+
| 1 | นายชูศักดิ์       | วิจักขณา       | กรรมการ (กรรมการอิสระ)            |
| 3 |               |              |                                  |
| . |               |              |                                  |
+---+---------------+--------------+----------------------------------+
| 1 | นายเจษฎา      | หังสพฤกษ์      | กรรมการ (กรรมการอิสระ)            |
| 4 |               |              |                                  |
| . |               |              |                                  |
+---+---------------+--------------+----------------------------------+

-   คณะกรรมการตรวจสอบของบริษัท

  ---- ---------------- -------------- -----------------------------------
       ชื่อ                              ตำแหน่ง

  1.   นายประเสริฐ       เจนศิริวานิช      ประธานกรรมการตรวจสอบ (กรรมการอิสระ)

  2.   นายชูศักดิ์          วิจักขณา         กรรมการตรวจสอบ (กรรมการอิสระ)

  3.   นายเจษฎา         หังสพฤกษ์        กรรมการตรวจสอบ (กรรมการอิสระ)
  ---- ---------------- -------------- -----------------------------------

-   คณะกรรมการบริหารของบริษัท

  ---- --------------- ------------- -------------------------------------
       ชื่อ                            ตำแหน่ง

  1.   นายแพทย์พงษ์พัฒน์   ปธานวนิช       ประธานกรรมการบริหาร/กรรมการผู้จัดการ

  2.   นายแพทย์วิญญู      เอี่ยมชีรางกูร    กรรมการ / กรรมการผู้จัดการ
                                     บจก.เพชรเกษมเวชกิจ

  3.   นายแพทย์สิทธา     พิทักษ์อรรณพ     กรรมการ / กรรมการผู้จัดการ
                                     บจก.เพชรบุรีเวชกิจ

  4.   นายแพทย์อิทธิ      ฉันศิริกาญจน     กรรมการ/ผู้อำนวยการโรงพยาบาลมหาชัย

  5.   นายคงธน         สฤษฎ์วานิช      กรรมการ/รองผู้อำนวยการฝ่ายบริหาร
  ---- --------------- ------------- -------------------------------------

-   คุณสมบัติของผู้บริหาร

บริษัท โรงพยาบาลมหาชัย จำกัด (มหาชน) ขอรับรองว่าคณะกรรมการบริษัทและ
เจ้าหน้าที่บริหารของบริษัททุกท่าน มีคุณสมบัติตามมาตรา 68 แห่งพระราชบัญญัติ บริษัทมหาชน จำกัด
พ.ศ. 2535 ตามประกาศคณะกรรมการ ก.ล.ต. เกี่ยวกับ หลักเกณฑ์
เงื่อนไขและวิธีการในการขออนุญาตเสนอขายหุ้นที่ออกใหม่และการอนุญาต ฉบับลงวันที่ 18
พฤษภาคม 2535 ทุกประการ

กรรมการผู้ทรงคุณวุฒิและเป็นบุคคลภายนอก จำนวน 5 ท่าน ไม่มีส่วนร่วมในการบริหารงาน
กับไม่ได้เป็นลูกจ้าง หรือพนักงานที่ได้รับเงินเดือนจากบริษัท บริษัทย่อย หรือบริษัทที่เกี่ยวข้องกัน
รวมถึงผู้ถือหุ้นกลุ่มใหญ่ จึงมีอิสระสามารถดูแลผลประโยชน์ของผู้ถือหุ้นทุกรายให้เท่าเทียม
ตลอดจนสามารถเข้าร่วมการประชุมคณะกรรมการของบริษัท
เพื่อตัดสินใจในกิจกรรมที่สำคัญของบริษัท
นอกจากนี้ธุรกิจหรืออาชีพที่ประกอบอยู่ก็เป็นธุรกิจคนละประเภทกับบริษัท
ไม่มีผลประโยชน์หรือส่วนได้เสียร่วมกัน
จึงมีคุณสมบัติครบถ้วนตามประกาศตลาดหลักทรัพย์แห่งประเทศไทย
เรื่องคุณสมบัติของกรรมการที่เป็นอิสระ ฉบับลงวันที่ 28 ตุลาคม 2536

นอกจากนี้กรรมการบุคคลภายนอก 5 ท่าน มีเพียงท่านเดียวที่เป็นผู้ถือหุ้นรายย่อย จำนวน 20,000
หุ้น (อัตราร้อยละ 0.13 จากจำนวนหุ้นทั้งหมด) และทั้ง 5 ท่านก็ไม่มีส่วนเกี่ยวข้องใด ๆ
ทางสายโลหิตกับกรรมการบริษัท,กรรมการบริหารและผู้ถือหุ้นใหญ่จึงมีความเป็นเอกเทศและอิสระในการปฏิบัติหน้าที่อย่างเต็มที่

-   ประวัติการกระทำผิดกฎหมาย

คณะกรรมการและเจ้าหน้าที่บริหารของบริษัททุกท่าน
ไม่มีผู้ใดมีประวัติเคยถูกพิพากษาถึงที่สุดเป็นบุคคลล้มละลายหรือกระทำผิดกฎหมายว่าด้วยหลักทรัพย์และตลาดหลักทรัพย์
รวมทั้งไม่มีข้อพิพาทหรือการถูกฟ้องร้องที่อยู่ในระหว่างการตัดสินในช่วง 10 ปี ที่ผ่านมา

ค่าตอบแทนผู้บริหารของบริษัท

1.  ค่าตอบแทนที่เป็นตัวเงิน

  การจัดสรรกำหนดค่าตอบแทนของบริษัทไม่ได้ผ่านคณะกรรมการพิจารณาค่าตอบแทน

เนื่องจากบริษัทยังไม่มีคณะกรรมการพิจารณาค่าตอบแทน
แต่ได้ผ่านการพิจารณาจากอนุกรรมการบริษัทและนำเสนอขออนุมัติจากที่ประชุมสามัญผู้ถือหุ้นประจำปี
อย่างไรก็ตามค่าตอบแทนดังกล่าวอยู่ในระดับใกล้เคียงกับธุรกิจในอุตสาหกรรมเดียวกัน
และเป็นค่าตอบแทนที่จะรักษากรรมการที่มีคุณสมบัติที่บริษัทต้องการ
ส่วนค่าบำเหน็จจะพิจารณาจากผลการดำเนินงานของบริษัท
โดยอัตราค่าตอบแทนจะเสนอต่อที่ประชุมคณะกรรมการบริษัทพิจารณา
และนำเข้าขออนุมัติจากที่ประชุมผู้ถือหุ้น

ค่าตอบแทนของผู้บริหาร ได้ผ่านการพิจารณาจากอนุกรรมการฝ่ายบริหาร
ซึ่งก็อยู่ในระดับใกล้เคียงกับธุรกิจในอุตสาหกรรมเดียวกัน
กับบริษัทมีการปรับปรุงให้ตรงกับสภาวะตลาดภายใต้การพิจารณาจากผลการทำงาน
กับผลการดำเนินงานของบริษัท

  รายละเอียดค่าตอบแทนของปีที่ผ่านมา ดังนี้ (หน่วย : ล้านบาท)

  -------------------------- ------------------------ --------------------
  ประเภท                     กรรมการบริษัท 14 คน        ผู้บริหาร 7 คน

  เบี้ยประชุม                   0.19                     -

  ค่าตอบแทนอื่น/เงินเดือน         1.87                     4.14

  บำเหน็จ*                    1.40                     -

  รวม                        3.46                     4.14
  -------------------------- ------------------------ --------------------

  หมายเหตุ.- *บำเหน็จพิเศษสำหรับผลดำเนินงานปี 2552

2.  ค่าตอบแทนอื่น

--- ไม่มี ---

 8.4 การกำกับดูแลกิจการ

นโยบายเกี่ยวกับการกำกับดูแลกิจการ

บริษัทตระหนักดีว่าการการกำกับดูแลกิจการที่ดี
จะเป็นพื้นฐานที่จะทำให้บริษัทมีการบริหารจัดการอย่างเป็นระบบและมีประสิทธิภาพ โปร่งใส
และสามารถตรวจสอบได้ นอกจากนี้ยังจะเป็นพื้นฐานที่มั่นคงสำหรับเติบโตของธุรกิจ
บริษัทมีนโยบายกำหนดให้ทุกฝ่ายงานปฏิบัติตามแนวทางเกี่ยวกับการกำกับดูแลกิจการฯ
เพื่อสร้างความเชื่อมั่นและก่อให้เกิดประโยชน์สูงสุดแก่ผู้ถือหุ้น
รวมถึงผู้เกี่ยวข้องและผู้มีส่วนได้เสียทุกฝ่าย

1.  สิทธิของผู้ถือหุ้น

บริษัทเคารพในสิทธิพื้นฐานของผู้ถือหุ้นของบริษัทตามที่กฎหมายกำหนด
ผู้ถือหุ้นทุกท่านจะได้รับข่าวสารสนเทศที่เกี่ยวกับการเปลี่ยนแปลงเรื่องสำคัญต่าง ๆ ของบริษัท
ได้รับสิทธิในการมีส่วนร่วมในการประชุมผู้ถือหุ้นเพื่อใช้สิทธิออกเสียงลงคะแนนในวาระต่างๆ
ในที่ประชุม รวมถึงสิทธิในการได้รับส่วนแบ่งกำไรจากบริษัท

  การประชุมผู้ถือหุ้นเป็นการประชุมสามัญประจำปี จะจัดขึ้นภายใน 4 เดือนนับตั้งแต่วัน

สิ้นสุดรอบบัญชีหรือวันที่ 31 ธันวาคมของทุกปี

ก่อนวันประชุมผู้ถือหุ้น
บริษัทเปิดโอกาสให้สิทธิผู้ถือหุ้นเสนอวาระการประชุมที่สำคัญและเหมาะสมเพื่อบรรจุในวาระการประชุม
และเสนอชื่อบุคคลที่มีคุณสมบัติเหมาะสมเพื่อเข้ารับการพิจารณาแต่งตั้งในการดำรงตำแหน่งกรรมการของบริษัท
โดยรายละเอียดหลักเกณฑ์ต่าง ๆ ได้เผยแพร่ ผ่านทางเว็ปไซต์ของบริษัท
บริษัทจัดส่งหนังสือเชิญประชุมพร้อมเอกสารที่เกี่ยวข้อง
กับแนบข้อบังคับของบริษัทในส่วนที่เกี่ยวกับการประชุมผู้ถือหุ้น
และแบบฟอร์มหนังสือมอบฉันทะให้บุคคลอื่นเข้าร่วมประชุมและออกเสียงลงคะแนนแทน
ในกรณีที่ผู้ถือหุ้นไม่สะดวกที่จะเข้าร่วมประชุม กับหากผู้ถือหุ้นไม่ทราบว่าจะมอบฉันทะให้ใคร
ก็อาจจะพิจารณามอบฉันทะให้กรรมการหรือกรรมการอิสระท่านใดท่านหนึ่งก็ได้
บริษัทจัดส่งเอกสารต่าง ๆ ให้กับผู้ถือหุ้นทุกท่านไม่น้อยกว่า 7 วันก่อนวันประชุม
และมีการลงโฆษณาคำบอกกล่าวนัดประชุมก่อนวันประชุมในหนังสือพิมพ์ติดต่อกัน 3 วัน
นอกจากนี้ยังได้เผยแพร่หนังสือเชิญประชุมและรายละเอียดต่าง ๆ
ที่ส่งให้ผู้ถือหุ้นในเว็บไซต์ของบริษัทด้วย

วันประชุมผู้ถือหุ้น บริษัทฯได้กำหนดวัน เวลา
และสถานที่ในการประชุมโดยคำนึงถึงความสะดวกของผู้ถือหุ้น
ซึ่งผู้ถือหุ้นส่วนใหญ่จะเป็นคนในพื้นที่จังหวัดสมุทรสาคร ดังนั้นการประชุมจึงได้จัดขึ้นที่ห้องประชุมของ
อาคารโรงพยาบาลมหาชัย ถนนเศรษฐกิจ 1 ตำบลมหาชัย อำเภอเมือง จังหวัดสมุทรสาคร
การประชุมสามัญประจำปี 2553 จัดขึ้นเมื่อวันที่ 23 เมษายน 2553 เวลา 10.00 น.
มีกรรมการเข้าร่วมประชุม รวมถึงคณะกรรมการตรวจสอบ, กรรมการอิสระ ผู้สอบบัญชี
และที่ปรึกษากฎหมาย

-   ก่อนเริ่มการประชุม ประธานที่ประชุมได้แจ้งวิธีการออกเสียงลงคะแนนและการนับ

คะแนนให้ทราบ การประชุมดำเนินการตามลำดับวาระการประชุมในหนังสือเชิญประชุม
ในแต่ละวาระประธานฯจะขอให้ผู้เข้าร่วมประชุมลงมติอนุมัติโดยใช้วิธีชูมือ
กับก่อนเข้าห้องประชุมบริษัทได้แจกใบลงคะแนนให้แก่ผู้เข้าร่วมประชุมทุกท่านสำหรับใช้กรณีหากมีผู้ถือหุ้นไม่เห็นด้วยหรืองดออกเสียง
และใบลงคะแนนเสียงเลือกตั้งกรรมการที่หมดวาระเข้ามาดำรงตำแหน่งใหม่ทั้งชุด
และเป็นรายบุคคล ในที่ประชุมครั้งที่ผ่านมาที่ประชุมมีมติเอกฉันท์อนุมัติทุกวาระตามที่เสนอ
ผู้ถือหุ้นทุกคนมีสิทธิในการแสดงความคิดเห็นหรือตั้งคำถามได้อย่างเสมอภาคเท่าเทียมกัน
ตลอดจนการให้ข้อเสนอแนะต่าง ๆ อย่างอิสระ

-   บริษัทมีการบันทึกรายงานประชุมผู้ถือหุ้น สรุปข้อคิดเห็นโดยสรุปในแต่ละวาระการ

ประชุมและมติของที่ประชุม โดยระบุจำนวนคะแนนเสียงที่เห็นด้วย ไม่เห็นด้วย และงดออกเสียง
กับส่งให้ตลาดหลักทรัพย์และนายทะเบียนบริษัทมหาชนภายใน 14 วัน นับจากวันที่ประชุม
และได้เผยแพร่รายงานการประชุมในเว็บไซต์ของบริษัทด้วย

-   บริษัทยึดถือแนวทางการดำเนินธุรกิจอย่างระมัดระวัง
    เพื่อยังประโยชน์สูงสุดและเพิ่มมูลค่าหุ้นแก่ผู้ถือหุ้น
    โดยสามารถแบ่งกำไรส่วนหนึ่งจากการดำเนินงานให้แก่ผู้ถือหุ้นอย่างสม่ำเสมอ
    ซึ่งบริษัทได้กำหนดเป็นนโยบายที่จะจ่ายเงินปันผลไม่ต่ำกว่าร้อยละ 40
    ของกำไรสุทธิให้แก่ผู้ถือหุ้น ทั้งนี้การจ่ายเงินปันผลจะขึ้นอยู่กับสภาวะเศรษฐกิจ
    กำไรจากการดำเนินงาน และแผนการลงทุนต่าง ๆ ในอนาคต

2.  การปฏิบัติต่อผู้ถือหุ้นอย่างเท่าเทียมกัน

บริษัทให้ความสำคัญกับการปฏิบัติต่อผู้ถือหุ้นอย่างเท่าเทียมกัน
ผู้ถือหุ้นมีสิทธิเสนอเรื่องเข้าเป็นวาระการประชุมและเสนอชื่อบุคคลเพื่อเข้ารับการพิจารณาแต่งตั้งในการดำรงตำแหน่งกรรมการของบริษัท
โดยรายละเอียดหลักเกณฑ์ต่าง ๆ ซึ่งได้เผยแพร่ ผ่านทางเว็ปไซต์ของบริษัท

การออกเสียงลงคะแนน นับหนึ่งหุ้นเป็นหนึ่งเสียง
สำหรับผู้ถือหุ้นที่มีรายการเกี่ยวโยงหรือส่วนได้ส่วนเสียกับวาระการประชุมวาระใดวาระหนึ่ง
จะไม่มีสิทธิออกเสียงลงคะแนนในวาระนั้น ๆ
กับบริษัทฯอำนวยความสะดวกแก่ผู้ถือหุ้นที่ไม่สามารถมาร่วมประชุมด้วยตนเอง
มอบฉันทะเพื่อให้ผู้อื่นเป็นผู้รับมอบอำนาจเข้าประชุมและออกเสียงลงคะแนนแทนได้
บริษัทยังได้เพิ่มทางเลือกให้กับผู้ถือหุ้นโดยเสนอกรรมการอิสระ 1 ท่าน และกรรมการอีก 1 ท่าน
เป็นผู้รับมอบอำนาจจากผู้ถือหุ้น
สำหรับหนังสือมอบฉันทะบริษัทได้จัดส่งหนังสือมอบฉันทะตามประกาศของกรมพัฒนาธุรกิจการค้าให้ผู้ถือหุ้นเลือกใช้
จำนวน 2 แบบ คือ แบบ ก ซึ่งเป็นแบบที่ง่ายไม่ซับซ้อน และ แบบ ข ซึ่งกำหนดรายการต่าง ๆ
ไว้ชัดเจน สำหรับหนังสือมอบอำนาจแบบ ค ซึ่งใช้เฉพาะกรณีผู้ถือหุ้นเป็นผู้ลงทุนต่างประเทศ
สามารถ Download ได้จากเว็บไซต์ของบริษัท

3.  บทบาทของผู้มีส่วนได้เสีย

บริษัทตระหนักว่า ผู้มีส่วนได้เสียเป็นส่วนหนึ่งที่สำคัญของการดำเนินธุรกิจ
บริษัทจึงให้ความสำคัญกับสิทธิและการปฏิบัติกับผู้มีส่วนได้เสียทุกกลุ่มอย่างเป็นธรรม ทั้งผู้ถือหุ้น
พนักงาน ลูกค้า คู่ค้า คู่แข่ง เจ้าหนี้ และชุมชน

ผู้ถือหุ้น

บริษัทตระหนักว่าธุรกิจสามารถก่อตั้งขึ้นมาได้โดยเงินลงทุนของผู้ถือหุ้น
ผู้ถือหุ้นทุกคนจึงเป็นเจ้าของกิจการร่วมกัน
บริษัทจึงมีหน้าที่ที่จะต้องเพิ่มมูลค่าการลงทุนให้เกิดเป็นผลตอบแทนคืนแก่ผู้ถือหุ้นในรูปของเงินปันผล

พนักงานส

บริษัทตระหนักว่าพนักงานเป็นปัจจัยสำคัญหนึ่ง ซึ่งทำให้ธุรกิจเติบโตและก้าวหน้ามาจนถึงปัจจุบัน
พนักงานเปรียบเสมือนหนึ่งเป็นตัวประเมินหรือชี้วัดความสำเร็จขององค์กร ดังนั้น
บริษัทจึงให้ความสำคัญกับพนักงานทุกคน ปฏิบัติต่อพนักงานด้วยความเคารพในเกียรติ ศักดิ์ศรี
พนักงานทุกคนได้รับการปฏิบัติด้วยสิทธิเท่าเทียมกันและเสมอภาคอย่างเป็นธรรม
และมีค่าตอบแทนที่เหมาะสม พนักงานจะได้รับการอบรมปฐมนิเทศ
และให้ความสำคัญกับการพัฒนาคุณภาพ
โดยบริษัทมีงบประมาณสำหรับการฝึกอบรมทั้งภายในและภายนอกสถานที่
เพื่อเสริมสร้างความรู้ความชำนาญ และทักษะในการปฏิบัติงาน สวัสดิการ
นอกเหนือจากสวัสดิการที่กฎหมายกำหนดแล้ว บริษัทยังจัดให้มีสวัสดิการด้าน อื่น ๆ เช่น
การรักษาพยาบาล ให้สิทธิสมัครเข้าเป็นสมาชิกของกองทุนสำรองเลี้ยงชีพ
และการประกันอุบัติเหตุและชีวิต เป็นต้น

ลูกค้าหรือผู้ป่วย

บริษัทพยายามให้บริการผู้ป่วยหรือผู้มาใช้บริการอย่างดีที่สุดตามมาตรฐานวิชาชีพทางการแพทย์และพยาบาลอย่างมีคุณภาพและได้มาตรฐาน
ตระหนักและคำนึงถึงสิทธิของผู้ป่วย สนองตอบความต้องการความพึงพอใจ
ตลอดจนสร้างความมั่นใจให้แก่ผู้ใช้บริการ เน้นให้บุคลากรทางการแพทย์ และพนักงาน
ปฏิบัติหน้าที่อย่างมีคุณธรรม จริยธรรม และจรรยาบรรณแห่งวิชาชีพ ให้บริการด้วยความสุภาพ
อ่อนโยน ซื่อสัตย์สุจริต และรับผิดชอบ ให้บริการที่มีคุณภาพในราคายุติธรรมที่ยอมรับได้ทั้งสองฝ่าย
และถือว่าประวัติทางการแพทย์ของลูกค้าเป็นความลับ ไม่เปิดเผยต่อบุคคลที่สาม
ยกเว้นแต่จะได้รับอนุญาตจากลูกค้า

คู่ค้า

บริษัทปฏิบัติต่อคู่ค้าตามข้อตกลง,เงื่อนไข หรือสัญญา อย่างเคร่งครัด
โดยถือว่าคู่ค้าเป็นเสมือนผู้สนับสนุนธุรกิจในการดำเนินงาน

คู่แข่งทางการค้า

บริษัทปฏิบัติตามกรอบกติกาของการแข่งขันที่สุจริตและเป็นมาตรฐานของธุรกิจ

เจ้าหนี้

บริษัทถือเป็นความรับผิดชอบที่ต้องปฏิบัติตามเงื่อนไขตามสัญญาหรือข้อผูกพันที่มีกับเจ้าหนี้

ชุมชนและสังคม

บริษัทถือเป็นหน้าที่ที่ต้องมีส่วนร่วมรับผิดชอบต่อชุมชนและสังคม
โดยการนำความรู้และความสามารถทางการแพทย์ไปให้บริการเป็นสาธารณกุศล

4.  การเปิดเผยข้อมูลและความโปร่งใส

บริษัทตระหนักถึงความสำคัญในการเปิดเผยข้อมูลที่สำคัญของบริษัท
ทั้งข้อมูลทางการเงินและข้อมูลสำคัญที่เกี่ยวข้องต่าง ๆ ซึ่งต้องถูกเปิดเผยอย่างถูกต้อง
ครบถ้วนและทันต่อเหตุการณ์ให้กับผู้ถือหุ้นและผู้เกี่ยวข้องที่มีส่วนได้ส่วนเสียทุกฝ่าย
ตามข้อกำหนดและกฎระเบียบของคณะกรรมการตลาดทุน และหน่วยงานที่เกี่ยวข้อง

ในปีที่ผ่านมา นอกจากการเปิดเผยแบบแสดงรายงานข้อมูลประจำปี หรือแบบ 56-1
ผ่านระบบสื่ออิเลคทรอนิคส์ของตลาดหลักทรัพย์ฯแล้ว บริษัทยังได้เปิดเผยรายละเอียดต่าง ๆ
เกี่ยวกับการประชุมสามัญผู้ถือหุ้น รวมถึงรายงานประจำปี ผ่านทางเว็บไซต์ของบริษัทด้วย

4.1 รายงานของคณะกรรมการบริษัท ระบบการควบคุมและตรวจสอบภายใน

คณะกรรมการบริษัทเป็นผู้รับผิดชอบในการจัดทำรายงานทางการเงินรวมของบริษัทและบริษัทย่อย
รวมทั้งงบการเงินรวมของบริษัท และสารสนเทศทางการเงินที่ปรากฏในรายงานประจำปี
งบการเงินที่ได้จัดทำขึ้นต้องมีเหตุมีผลและมีความเชื่อถือได้
สอดคล้องกับรายงานของคณะกรรมการตรวจสอบซึ่งได้แสดงในรายการประจำปี
กับผู้สอบบัญชีของบริษัทได้ตรวจสอบตามมาตรฐานการสอบบัญชีที่รับรองทั่วไป
และมีความเห็นว่างบการเงินของบริษัทถูกต้องตามที่ควรในสาระสำคัญตามหลักของบัญชีที่รับรองทั่วไป

คณะกรรมการบริษัทให้ความสำคัญกับหน้าที่และความรับผิดชอบในการดูแลกิจการของบริษัทให้ดำเนินไปตามนโยบายการกำกับดูแลกิจการที่ดี
ซึ่งครอบคลุมถึงระบบการตรวจสอบควบคุมภายในที่มีประสิทธิภาพและโปร่งใสภายใต้การดูแลของคณะกรรมการตรวจสอบ
ทั้งนี้เพื่อให้เกิดความเชื่อมั่นกับข้อมูลในการจัดทำงบการเงิน

บริษัทได้กำหนดบทบาท, ขอบเขต, หน้าที่ และการปฏิบัติงานของผู้บริหารไว้เป็นลายลักษณ์อักษร
ในคู่มือระเบียบปฏิบัติ สายงานบริหาร เพื่อความคล่องตัวและประสิทธิภาพในการปฏิบัติงาน

ฝ่ายตรวจสอบภายในเป็นฝ่ายงานหนึ่งของบริษัท อยู่ภายใต้การกำกับดูแลของคณะกรรมการตรวจสอบ
มีหน้าที่ตรวจสอบการปฏิบัติงานของพนักงานตามกฎระเบียบที่บริษัทได้วางไว้
มีการจัดทำรายงานผลการตรวจสอบเสนอต่อคณะกรรมการตรวจสอบและคณะกรรมการบริหาร
โดยมีผู้สอบบัญชีเป็นที่ปรึกษาด้านการเงิน,บัญชี และประเมินผลการตรวจสอบและควบคุมภายใน

การบริหารความเสี่ยง การตัดสินใจในการดำเนินการงานบริหารในธุรกิจ
สายงานที่เกี่ยวข้องต้องเสนอรายละเอียดข้อมูลเพื่อใช้ในการพิจารณาและตัดสินใจ
กับต้นสังกัดและสายการบังคับบัญชา ซึ่งคณะกรรมการ
ก็ได้พิจารณาอย่างรอบคอบและระมัดระวังถึงผลดีและผลเสียที่อาจจะเกิดขึ้นได้ก่อนการตัดสินใจทุกครั้ง
รวมถึงการหามาตรการที่เหมาะสมเพื่อรองรับในการบริหารจัดการต่อไป

4.2 คณะอนุกรรมการ

คณะกรรมการบริษัทได้แต่งตั้งคณะกรรมการตรวจสอบ จำนวน 3 ท่าน
เพื่อช่วยกำกับดูแลกิจการของบริษัทด้านคุณภาพของรายงานทางการเงินและระบบการควบคุมภายใน
ซึ่งคณะกรรมการตรวจสอบทั้งหมดเป็นกรรมการที่เป็นอิสระและไม่เป็นผู้บริหารของบริษัท
มีหน้าที่รายงานตรงต่อคณะกรรมการบริษัท

บริษัทยังไม่มีการแต่งตั้งกรรมการค่าตอบแทน
แต่มีกระบวนการพิจารณาค่าตอบแทนภายใต้หลักการเดียวกับบริษัทในอุตสาหกรรมประเภทเดียวกัน
โดยมีประธานกรรมการบริษัทซึ่งเป็นกรรมการอิสระเป็นประธานพิจารณาร่วมกับกรรมการบริษัทอีก 3
ท่าน และนำเสนอขออนุมัติต่อที่ประชุมกรรมการบริษัทและที่ประชุมสามัญผู้ถือหุ้น
และบริษัทได้เปิดเผยค่าตอบแทนของกรรมการเป็นรายบุคคลในแบบรายงานนี้

อนุกรรมการบริหารประกอบด้วยทีมแพทย์อาวุโสซึ่งนอกจากหน้าที่ในการตรวจรักษาคนไข้แล้วยังดำรงตำแหน่งฝ่ายบริหารด้วย
การบริหารจัดการของบริษัทและบริษัทในเครือจะเป็นเอกเทศต่อกัน อยู่ในรูปแบบของ Clusters
ของบริษัทในเครือทั้งหมด เช่น
การประชุมผู้อำนวยการโรงพยาบาล,การประชุมองค์กรแพทย์,การประชุมงานบุคลากรทางแพทย์และพยาบาล
และการประชุมด้านข่าวสารสาระสนเทศ เป็นต้น

4.3 ความสัมพันธ์กับนักลงทุน

ในส่วนของงานด้านผู้ลงทุนสัมพันธ์ บริษัทไม่ได้จัดตั้งหน่วยงานเฉพาะ
แต่ได้กำหนดให้ส่วนงานเลขานุการของบริษัททำหน้าที่อำนวยความสะดวกกับผู้ถือหุ้นหรือผู้สนใจจะถือหุ้นในอนาคต
นอกจาก นี้ผู้สนใจยังสามารถติดต่อหรือหาข้อมูลที่เปิดเผยของบริษัทได้จากสื่ออิเล็คทรอนิค
www.mahachaihospital.com

5. ความรับผิดชอบของคณะกรรมการ

5.1 โครงสร้างกรรมการ ณ วันที่ 31 ธันวาคม 2553 บริษัทมีคณะกรรมการจำนวน 14 ท่าน

คณะกรรมการบริษัท ประกอบด้วยบุคคลที่มีความรู้ ความสามารถ และมีคุณสมบัติ
มีประสบการณ์จากหลากหลายธุรกิจ ซึ่งเอื้อประโยชน์ต่อการบริหารงานของบริษัท

กรรมการทั้งหมด 14 ท่าน ประกอบด้วย กรรมการซึ่งเป็นตัวแทนจากผู้ถือหุ้นรายใหญ่,
กรรมการจากผู้บริหารภายใน และกรรมการอิสระจากภายนอก

-   กรรมการที่เป็นผู้บริหาร จำนวน 5 ท่าน คิดเป็นสัดส่วนอัตรา 36%

-   กรรมการที่ไม่ได้เป็นผู้บริหาร จำนวน 9 ท่าน คิดเป็นสัดส่วนอัตรา 64%

  เป็นกรรมการที่เป็นอิสระ จำนวน 5 ท่าน คิดเป็นสัดส่วนอัตรา 36%

ประธานกรรมการบริษัท ไม่ได้เป็นบุคคลเดียวกับ กรรมการผู้จัดการ
เพื่อเป็นการแบ่งแยกหน้าที่ในการกำหนดนโยบายการกำกับดูแล และ การบริหารงานประจำ

คณะกรรมการบริษัท และกรรมการตรวจสอบ มีการประชุมอย่างน้อย 3 เดือนต่อครั้ง
โดยประธานกรรมการหรือผู้ซึ่งได้รับมอบหมายส่งหนังสือนัดประชุมไปยังกรรมการ
พร้อมรายละเอียดวาระการประชุมและเอกสารประกอบต่าง ๆ ไปยังกรรมการไม่น้อยกว่า 7
วันก่อนวันประชุม เพื่อให้คณะกรรมการมีเวลาศึกษาข้อมูลก่อนเข้าร่วมประชุม

คณะกรรมการบริหาร มีการประชุมเดือนละ 2 ครั้ง หรือหากมีเรื่องเร่งด่วนก็จะนัดประชุมพิเศษ
ในปีที่ผ่านมามีการประชุมทั้งหมด 18 ครั้ง

บริษัทมีกรรมการอิสระ จำนวน 5 ท่าน
ซึ่งเป็นจำนวนที่อยู่ในเงื่อนไขสัดส่วนกรรมการอิสระที่คณะกรรมการกำกับหลักทรัพย์และตลาดหลักทรัพย์แห่งประเทศไทยกำหนด

นิยามกรรมการอิสระของบริษัทเท่ากับข้อกำหนดขั้นต่ำของคณะกรรมการตลาดทุน

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง

2.  ไม่เป็นลูกจ้าง พนักงาน ที่ปรึกษาที่ได้เงินเดือนประจำ หรือผู้มีอำนาจควบคุม ของบริษัท
    บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฏหมาย
    ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้นใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท หรือ บริษัทย่อย

4.  ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง

5.  ในลักษณะที่อาจเป็นการขัดขวางการใช้วิจารณญาณอย่างอิสระของตน
    และไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ในปี 2553 ที่ผ่านมา มีจำนวนกรรมการเข้าร่วมประชุมรายละเอียด ดังนี้

+---+----------+----------+---------+---------+---------+-----------+
|   |          |          | ก       |         |         |           |
|   |          |          | ารเข้าร่ว |         |         |           |
|   |          |          | มประชุม/ |         |         |           |
|   |          |          | จำนวนคร |         |         |           |
|   |          |          | ั้งการประ |         |         |           |
|   |          |          | ชุมทั้งหมด |         |         |           |
+---+----------+----------+---------+---------+---------+-----------+
|   | ชื่อ       |          | กรรมการ | กรรมการ | กรรมการ | ค่า        |
|   |          |          |         | ตรวจสอบ |         | ตอบแทนรวม |
|   |          |          | บริษัท    |         | บริหาร   |           |
|   |          |          |         |         |         | (หน่วย :   |
|   |          |          |         |         |         | ล้านบาท)   |
+---+----------+----------+---------+---------+---------+-----------+
| 1 | นพ.บรรลุ  | ศิริพานิช   | 4/4     | -       | -       | 0.31      |
| . |          |          |         |         |         |           |
+---+----------+----------+---------+---------+---------+-----------+
| 2 | น        | ปธานวนิช  | 4/4     | -       | 18/18   | 0.19      |
| . | พ.พงษ์พัฒน์ |          |         |         |         |           |
+---+----------+----------+---------+---------+---------+-----------+
| 3 | นา       | เ        | 4/4     | 4/4     | -       | 0.24      |
| . | ยประเสริฐ | จนศิริวานิช |         |         |         |           |
+---+----------+----------+---------+---------+---------+-----------+
| 4 | นพ.วิญญู   | เอ       | 4/4     | -       | 18/18   | 0.16      |
| . |          | ี่ยมชีรางกูร |         |         |         |           |
+---+----------+----------+---------+---------+---------+-----------+
| 5 | นพ.สิทธา  | พ        | 2/4     | -       | 18/18   | 0.16      |
| . |          | ิทักษ์อรรณพ |         |         |         |           |
+---+----------+----------+---------+---------+---------+-----------+
| 6 | นพ.อิทธิ   | ฉ        | 4/4     | -       | 18/18   | 0.19      |
| . |          | ันศิริกาญจน |         |         |         |           |
+---+----------+----------+---------+---------+---------+-----------+
| 7 | นายคงธน  | สฤษฏ์วานิช | 4/4     | -       | 18/18   | 0.16      |
| . |          |          |         |         |         |           |
+---+----------+----------+---------+---------+---------+-----------+
| 8 | นางสมนึก  | วิริยะวงศ์  | 4/4     | -       | -       | 0.16      |
| . |          |          |         |         |         |           |
+---+----------+----------+---------+---------+---------+-----------+
| 9 | นางวรรณี  | ป        | 3/4     | -       | -       | 0.15      |
| . |          | ระดิษฐยนต์ |         |         |         |           |
+---+----------+----------+---------+---------+---------+-----------+
| 1 | นายธีรศักดิ์ | เอ       | 4/4     | -       | -       | 0.16      |
| 0 |          | ี่ยมชีรางกูร |         |         |         |           |
| . |          |          |         |         |         |           |
+---+----------+----------+---------+---------+---------+-----------+
| 1 | พ        | ชูพ       | 3/4     | -       | -       | 0.16      |
| 1 | ญ.สุวรรณา | ิศาลยโรจน์ |         |         |         |           |
| . |          |          |         |         |         |           |
+---+----------+----------+---------+---------+---------+-----------+
| 1 | นายชูศักดิ์  | วิจักขณา   | 4/4     | 4/4     | -       | 0.16      |
| 2 |          |          |         |         |         |           |
| . |          |          |         |         |         |           |
+---+----------+----------+---------+---------+---------+-----------+
| 1 | นพ.ธีรเดช | ต        | 4/4     | -       | -       | 0.16      |
| 3 |          | ังเดชะหิรัญ |         |         |         |           |
| . |          |          |         |         |         |           |
+---+----------+----------+---------+---------+---------+-----------+
| 1 | นายเจษฎา | หังสพฤกษ์  | 4/4     | 4/4     | -       | 0.16      |
| 4 |          |          |         |         |         |           |
| . |          |          |         |         |         |           |
+---+----------+----------+---------+---------+---------+-----------+

หมายเหตุ.- -
กรรมการบางท่านรับค่าตอบแทนจากบริษัทในเครือซึ่งเป็นงบการเงินอยู่ในงบการเงินรวม

- ไม่รวมเงินบำเหน็จพิเศษเฉพาะปี จำนวน 0.10 ล้านบาท/คน

5.2 อำนาจหน้าที่ความรับผิดชอบ

-   อำนาจหน้าที่ความรับผิดชอบหลักของคณะกรรมการบริษัท

  1. กำหนดทิศทาง นโยบายและการดำเนินงานของบริษัท

  2. พิจารณาอนุมัติ หรือยกเลิกโครงการลงทุนที่สำคัญของบริษัท

  3. รับทราบผลการดำเนินงานของแต่ละไตรมาส

  4. พิจารณาเห็นชอบงบการเงินรายไตรมาสที่ผ่านการสอบทานจากผู้สอบบัญชีแล้ว

  และอนุมัติงบการเงินและงบการเงินรวมประจำปีที่ผ่านการตรวจสอบแล้ว

5.  แต่งตั้ง,โยกย้าย และถอดถอนคณะกรรมการบริหาร , ประธานกรรมการบริหาร
    ,กรรมการผู้จัดการ และผู้อำนวยการโรงพยาบาล

6.  พิจารณาอนุมัติการสั่งจ่ายเงินในส่วนที่เกินอำนาจอนุมัติของคณะกรรมการบริหาร
    แต่ต้องไม่เกินวงเงินหรือเกณฑ์ที่ตลาดหลักทรัพย์ฯกำหนด

-   อำนาจหน้าที่ความรับผิดชอบหลักของคณะกรรมการตรวจสอบ

1.  ดูแลรายงานทางการเงินของบริษัทให้ถูกต้องครบถ้วนเป็นที่เชื่อถือได้

2.  ดูแลระบบการควบคุมภายในให้เหมาะสมและมีประสิทธิภาพ

3.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

4.  ดูแลไม่ให้เกิดความขัดแย้งทางผลประโยชน์

5.  เสนอแต่งตั้งผู้สอบบัญชีภายนอกและค่าตอบแทน

6.  ภาระกิจอื่นใดตามที่คณะกรรมการของบริษัทมอบหมาย

-   อำนาจหน้าที่ความรับผิดชอบหลักของกรรมการบริหาร

1.  พิจารณากลั่นกรองและริเริ่มโครงการใหม่ เพื่อนำเสนอต่อคณะกรรมการบริษัท

2.  เป็นศูนย์รวมการปรึกษาหารือเพื่อกำหนดแผนงานนโยบายและโครงการใหม่ ๆ

3.  ประสานงานและกำหนดวิธีการทำงาน เพื่อให้เป็นไปในมาตรฐานแนวทางเดียวกัน

4.  ดูแลและติดตามผลการดำเนินงานให้เป็นไปตามแผนการดำเนินงานที่กำหนด

5.  แต่งตั้ง โยกย้าย และถอดถอน บุคลากรระดับรองผู้อำนวยการ หรือผู้บริหารระดับเดียวกัน

6.  พิจารณาอนุมัติการสั่งจ่ายเงินเพื่อสนับสนุนการดำเนินงานตามปกติหรือกรณี

  ฉุกเฉิน รวมถึงการอนุมัติสั่งจ่ายเงินเพื่อการสั่งซื้อทรัพย์สิน ตามวงเงินที่บริษัท

  กำหนด

5.3 การพัฒนากรรมการและผู้บริหาร

บริษัทมีนโยบายสนับสนุนให้กรรมการเข้ารับการฝึกอบรมหลักสูตรที่เป็นประโยชน์ในการปฎิบัติหน้าที่
เพื่อนำมาประยุกต์ใช้กับการปฏิบัติงาน เช่น หลักสูตรของสมาคมส่งเสริมสถาบันกรรมการบริษัทไทย
หรือหลักสูตรต่าง ๆ ของตลาดหลักทรัพย์แห่งประเทศไทย เป็นต้น

ในส่วนของบุคลากรระดับบริหาร บริษัทสนับสนุนให้มีเข้ารับการฝึกอบรมอย่างต่อเนื่อง
เพื่อเพิ่มศักยภาพในการทำงาน และนำความรู้นั้นมาถ่ายทอดกับผู้บริหารระดับรองลงมา

5.4 การดูแลเรื่องการใช้ข้อมูลภายใน

ระบบการควบคุมภายใน บริษัทได้กำหนดอำนาจและหน้าที่ความรับผิดชอบของกรรมการ
เจ้าหน้าที่ทุกระดับเป็นลายลักษณ์อักษร เพื่อให้เกิดความคล่องตัวและประสิทธิภาพในการทำงาน
ในส่วนของการดูแลเรื่องการใช้ข้อมูลภายใน
บริษัทถือเป็นกฏและวิธีปฏิบัติอย่างเคร่งครัดเกี่ยวกับข้อมูลภายในเกี่ยวกับงบการเงินที่ยังไม่เผยแพร่
จะถูกนำไปใช้เฉพาะหน่วยงานที่เกี่ยวข้องเท่านั้น
และถึงแม้บริษัทจะยังไม่มีระเบียบหรือข้อกำหนดห้ามกรรมการหรือบุคคลที่เกี่ยวข้อง
ใช้ข้อมูลที่ยังไม่เผยแพร่นั้นไปซื้อขายหลักทรัพย์เพื่อผลประโยชน์ก็ตาม
แต่ถือเป็นประเพณีปฏิบัติที่กรรมการหรือบุคคลที่เกี่ยวข้องกับการทำงบการเงินจะต้องไม่มีการซื้อหรือขายหุ้นของบริษัทในช่วงเวลา
1 เดือนก่อนจะเปิดเผยและประกาศงบการเงิน

5.5 เลขานุการบริษัท

คณะกรรมการได้กำหนดให้เลขานุการบริษัท ปฏิบัติหน้าที่เกี่ยวกับคณะกรรมการบริษัทและผู้ถือหุ้น เช่น
ให้คำแนะนำด้านกฎเกณฑ์ต่าง ๆ ที่คณะกรรมการต้องทราบและปฏิบัติ
เป็นผู้ประสานงานด้านเอกสารของผู้ถือหุ้นกับ บริษัท ศูนย์รับฝากหลักทรัพย์ (ประเทศไทย) จำกัด
และเป็นผู้ประสานงาน Contact person ระหว่างบริษัทกับหน่วยงานที่เกี่ยวข้อง
รวมถึงการจัดประชุมและงานเอกสารต่าง ๆ

6. บุคลากร

บุคลากรทางการแพทย์และพนักงาน ในการให้บริการตามประเภทของธุรกิจของ

บริษัทและบริษัทย่อย
มีทีมแพทย์และพนักงานประจำเพื่อรองรับบริการให้ได้ถูกต้องรวดเร็วและมีประสิทธิภาพ ประกอบด้วย
: ณ 31 ธันวาคม 2553

+-------------+-------+-------+-------+-------+-------+-------+-------+
| รายการ      | โรงพ  | โรงพ  | โรงพ  | โรงพ  | โรงพ  | บริษัท  | รวม   |
|             | ยาบาล | ยาบาล | ยาบาล | ยาบาล | ยาบาล |       |       |
|             |       |       |       |       |       | แพ    |       |
|             | มหาชัย | มหาชัย | แ     | เพ    | มหาชัย | ทย์ไทย |       |
|             |       | 2     | ม่กลอง | ชรรัชต์ | 3     | 88    |       |
+-------------+-------+-------+-------+-------+-------+-------+-------+
| 1.          | 139   | 124   | 27    | 47    | 35    | -     | 372   |
| แพทย์ป       |       |       |       |       |       |       |       |
| ระจำ/ที่ปรึกษา |       |       |       |       |       |       |       |
+-------------+-------+-------+-------+-------+-------+-------+-------+
| 2.          | 294   | 365   | 57    | 149   | 103   | -     | 968   |
| พนัก         |       |       |       |       |       |       |       |
| งานฝ่ายบริการ |       |       |       |       |       |       |       |
+-------------+-------+-------+-------+-------+-------+-------+-------+
| 3.          | 158   | 162   | 46    | 85    | 40    | 39    | 530   |
| พนัก         |       |       |       |       |       |       |       |
| งานฝ่ายบริหาร |       |       |       |       |       |       |       |
+-------------+-------+-------+-------+-------+-------+-------+-------+
| รวมทั้งหมด    | 591   | 651   | 130   | 281   | 178   | 39    | 1,870 |
+-------------+-------+-------+-------+-------+-------+-------+-------+

ผลตอบแทนรวมของพนักงานบริษัทปี 2553 รวม 376.11 ล้านบาท ประกอบด้วย

  --------------------------------------------- ---------- -----------------
  1.เงินเดือน,โบนัส และค่าจ้าง                       354.66     ล้านบาท

  2.เงินสมทบประกันสังคม,กองทุนสำรองเลี้ยงชีพ,สวัสดิการ ฯ 21.43      ล้านบาท
  --------------------------------------------- ---------- -----------------